**HÁZASSÁGI NÉVVISELÉSI FORMA MÓDOSÍTÁSA**

**1. Ügyleírás:**

A házassági név az a név, amely az érintettet a házassági anyakönyvi bejegyzés alapján megilleti.

A házasságot kötő személy a Polgári Törvénykönyvben (továbbiakban Ptk.) felsorolt házassági névviselési formák közül választhat házassági nevet. A házassági névviselési forma – a házasság fennállása alatt, vagy annak megszűnése után – a Ptk. szabályainak megfelelően az érintett kérelmére módosítható.

A kérelmet személyesen kell az illetékes hatóság előtt benyújtani.

Az eljárás során be kell mutatni a kérelmező:

* személyazonosságát- és állampolgárságát igazoló okmányát (személyazonosító igazolvány, vezetői engedély vagy útlevél),
* lakcímét igazoló hatósági igazolványát,
* állampolgárságának igazolására szolgáló okmányát (személyazonosító igazolvány, útlevél, honosítási okirat),
* elvált/ özvegy családi állapot esetén a házasság felbontása/megszűnése a bemutatott házassági okiraton megjegyzésként fel legyen tüntetve vagy az Elektronikus Anyakönyvi Rendszerben a változás elérhető legyen.

**A házassági névviselési forma módosítása csak abban az esetben folytatható le, ha férj és feleség születési adatai és a házasságkötés az elektronikus anyakönyvi rendszerben rögzítve van. Mindhárom esemény adatainak rögzítésére szükség van abban az esetben is, ha a házasság már megszűnt.**

**2. Határidők és díjak:**

**Határidő:**

Az anyakönyvi eljárásról szóló 2010. évi I. törvény 63. § (9) bekezdése értelmében a kérelemre induló anyakönyvi eljárás ügyintézési határideje – a (10) bekezdés kivételével – tizenöt nap.

**Díjak**: Az eljárás illetékmentes.

**3. Az eljáró szerv adatai, elérhetősége:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

Telefon: 0652/384-103 107-es mellék

Email: anyakonyv@hajduhadhaz.hu

Hivatali kapu rövid neve: HADHAZ

KRID azonosító: 208072952

**4.Az eljáró szerv illetékességi területe:**

A kérelmező személyesen, lakóhelyétől függetlenül, bármely települési önkormányzat anyakönyvvezetője előtt nyújthat be kérelmet.

Külföldön élő magyar állampolgár esetében, bármely hivatásos konzuli tisztviselő előtt nyújthat be kérelmet.

**5. Az ügyintézés helye, ügyfélfogadási idő:**

**Helyszín:** Hajdúhadházi Polgármesteri Hivatal

4242 Hajdúhadház, Bocskai tér 1. szám

|  |  |
| --- | --- |
| Hétfő | 08:00 - 12:00 |
| Kedd | 08:00 - 12:00 |
| Szerda | 13:00 - 17:30 |
| Csütörtök | nincs ügyfélfogadás |
| Péntek | nincs ügyfélfogadás |

**8. Kapcsolódó jogszabályok**

* 2010. évi I. törvény az anyakönyvi eljárásról
* 429/2017. (XII. 20.) Korm. rendelet az anyakönyvezési feladatok ellátásának részletes szabályairól
* 2013. évi V. törvény a Polgári Törvénykönyvről
* 2016. évi CL. törvény az általános közigazgatási rendtartásról